|  |
| --- |
|  |
| LIETUVOS RESPUBLIKOS KULTŪROS MINISTERIJA |
| Biudžetinė įstaiga, J. Basanavičiaus g. 5, LT-01118 Vilnius, tel. (8 5) 219 3400, el. p. dmm@lrkm.lt.Duomenys kaupiami ir saugomi Juridinių asmenų registre, kodas 188683671 |
|  |
| Lietuvos savivaldybių asociacijai  |  2022-03-00 Nr.        |
|  |  |
| **DĖL PALAIKYMO**  |

Mielieji,

esame išvien su Ukrainos valstybe. Esame išvien su kiekvienu šios bičiuliškos šalies gyventoju, su kiekvienu, kuris, bėgdamas nuo karo baisumų, tampa mano ir Jūsų kaimynu.

Kreipiuosi į visų Lietuvos savivaldybių merus, administracijų direktorius, savivaldybių kultūros įstaigų vadovus prašydamas sudaryti visas reikiamas sąlygas ir atverti jūsų kultūros centrų, muziejų, teatrų, bibliotekų ir kitas kultūros erdves laikinai prieglobstį Lietuvoje randantiems ukrainiečiams. Labai svarbu, kad laikinai mūsų Tėvynėje prieglobstį ir pagalbą atrandantys ukrainiečiais galėtų jaustis saugūs ir laukiami bei, esant galimybėms, nemokamai galėtų naudotis visomis kultūrinėmis paslaugomis.

Taip pat maloniai prašome sudaryti sąlygas, kad kultūros erdvėse besilankantys Ukrainos žmonės turėtų galimybę pagrindinę informaciją (apie kultūros erdvių lankymą, pagrindines nuorodas ir kt.) gauti ukrainiečių kalba.

Tikiu, kad įsitraukimas į mūsų kultūrinį gyvenimą padės Ukrainos žmonėms lengviau išgyventi patirtus karo baisumus.

Padėkime Ukrainos žmonėms šiuo sudėtingu laikotarpiu, atverdami jiems savo širdis ir kurdami draugišką aplinką.

|  |  |  |
| --- | --- | --- |
| Kultūros ministras |  | Simonas Kairys |

|  |  |
| --- | --- |
| Birutė Kazlauskienė, tel. +370 608 45631, el. p. birute.kazlauskiene@lrkm.lt |  |